Текстови со практична примена

Во учебникот на страница 118.

МОЛБА/ БАРАЊЕ

1. Во горниот десен агол на листот се пишува до кого е упатена молбата.

2. Во средина се пишува насловот ( М О Л Б А ).

3. Под насловот се пишува: презиме,татково име, име, адреса или друг

релевантен податок, кој соодветствува со молбата/барањето (на пример,

ученик во IX-2).

4. Предмет на молбата ( кратко изложување на молбата во една

реченица).

5. Содржина на молбата ( не се пишува го молам горенаведениот орган; директно се пристапува кон целта; доколку се поднесуваат и други документи со молбата се наведува кои се тие; се заблагодарувате). Секоја од

наведениве информации стои во нов параграф.

6. Под содржината, од левата страна се пишува место и датум, а од

десната страна кој ја поднесува молбата.

7. Истиот образец се однесува и на барање, само што секаде каде што

стои молба или молам се пишува барање или барам.

Пример:

Напиши молба до Директорот на твоето училиште за ослободување од

наставата поради учество на турнир во кошарка. Во молбата наведи ги:

периодот на отсуство, местото на турнирот, името на клубот во кој

настапуваш и документите со кои ќе ја поткрепиш молбата.

До

Директорот на

ОУ „Никола Карев“- Скопје

М О Л Б А

од Ристовски Стојан Ристе, ученик во IX-2 при ОУ „Никола Карев“, Скопје

ПРЕДМЕТ: Ослободување од настава

Како активен спортист и член на кошаркарскиот клуб „Работнички“ –

Скопје, молам да бидам ослободен од наставата во периодот од 10.05.2010

до 24.05.2010 поради учество на меѓународен турнир во кошарка во

Истанбул, Турција.

Во прилог на молбата ги доставувам следните документи кои треба да

послужат како доказ:

1.Потврда за членство во КК „ Работнички„ – Скопје

2. Покана за учество од организаторот на турнирот

Ви благодарам однапред.

Скопје поднoсител на молбата

10.05.2010 г. Ристе Ристовски